Manufaktúra (história)

Manufaktúra (z lat. manus = ruka + factura = robenie) bol (najmä v ranom novoveku) veľký podnik (dielňa), v ktorom sa tovar vyrábal do veľkej miery ručne, ale s intenzívnou špecializáciou (a príslušnou zložitou koooperáciou) a deľbou práce.Manufaktúra. In:  Manufaktúra je aj označenie príslušnej formy (veľko)výroby.

V manufaktúrach pracovali schudobnení remeselníci a roľníci strácajúci pôdu na vidieku. Prvé manufaktúry vznikali v 14. storočí vo Flámsku a Florencii. Vyrábalo sa v nich prevažne súkno. V 19. storočí boli manufaktúry nahradené továrňami, ktoré sa od manufaktúr odlišujú tým, že sa v nich nevyrába prevažne ručne, ale pomocou strojov.

Známa bola manufaktúra v Šaštíne, ktorú v roku 1736 založil František Lotrinský, manžel Márie Terézie. Táto v svojej dobe najväčšia textilná manufaktúra na Slovensku zamestnávala viac ako 1 000 ľudí.

 Referencie 

 Literatúra 




 Pozri aj 
 priemyselná revolúcia

Kategória:História
Kategória:Remeslá
Kategória:Práca
Kategória:Priemyselné stavby